Río Nícher

O Nícher ye un río d'Africa occidental, o tercero d'o continent por a suya longaria dimpués d'o Nilo y d'o río Congo. Jean-Claude Corbell, Ariane Archambault: The Visual Dictionary of Universe & Earth, QA International, 2009, ISBN 978-2-7644-0884-1, p.62

O suyo nombre actual viene d'o latín "negro" (por a color de l'augua u d'os habitants d'os países que trescruza) u encara d'una locución tuareg gher n gheren (río d'os ríos). Tien diferents nombres locals como Jeliba, Joliba o Dhioliba (mandinga), u Isa Ber (songhai).

 Cheografía 
O río Nícher naixe amán d'os monts de Loma, en a muga de Sierra Leone y de Guinea. Prene una dirección nord-este, travesando Guinea y o sud de Mali, a on que banya Bamako, Timbuktú y Gao. Entre KéMacina ei Timbuktú s'estendilla por una ampla plana inundata de cuasi 40.000 km² en a suya mayor amplaria, que se diz o delta interior, y a on que o suyo cabal se reduce d'un 25% a un 50%, principalment por evaporación. Dimpués se bifurca enta o sud-este, trescruza l'ueste de Nícher, con a suya capital Niamey, dimpués s'endreza enta Nicheria a on s'orienta cada vegata mas dica o sud, dica la suya desembocadura. En Lokoja reculle por a marguin ezquierda las auguas d'o suyo principal afluent, o Bénoué, procedent de Camerún, que duplica o suyo cabal antis de plegar en o delta maritimo; desemboca en l'Atlantico en Port Harcourt, dimpués d'un viache de 4.184 km.

O suyo recorrito, una mica raro, ha feito que o Nícher, mientres muitos tiempos, haiga estato un enigma ta os cheografos, y por ixo a sobén s'han feito hipotesis mui fantasiosas. Belunas lo trafucaban con o río Senegal u con o Congo, atras en feban una branca d'o Nilo u lo consideraban un rio afluent d'un laco interior. Habió que asperar dica 1830 con a expedición de Richard Lander ta conoixer a verdat.

O río Nícher fa parti d'os ríos, como lo Senegal, que dende os anyos 1980 han estato o centro d'intrés debito a lo creiximiento d'a sequera. L'Autoridat d'a Cuenca d'o Nícher (ABN), organismo de cooperación internacional entre nueu países a on que se troba la dita cuenca, y a creyación d'a Oficina d'o Nícher (1932), veilan porque o río aduye tanto a lo desarrollo agrícola como en a producción d'enerchía electrica. A disposición de diversos entibos, d'os que o Sélingué en ye o principal, tien a misión d'aportar enerchía electrica y augmentar a producción cerialista, con un incremento d'a superficie de cautivo de roz en bels países africanos.

 Afluents 
O curso d'o río puet dividir-se en cuatre seccions:

 O Nícher superior
 Tinkisso
 Niandan
 Milo
 Sankarani
 O delta interior
 Bani 
 O Nícher meyo
 Gorouol
 Dargol
 Sirba
 Tapoa
 Goroubi
 Diamangou
 Mékrou
 Alibori
 Sota 
 O Nícher inferior
 Sokoto
 Kaduna
 Bénoué
 Afluents fosils
 Azawagh

 Referencias 

 Vinclos externos 

 "O Nícher", en L'augua y o dreito internacional: bibliografía selectiva (Bibliothèque du Palais de la Paix)
  Fabio Spadi (2005), "The ICJ Judgment in the Benin-Niger Border Dispute: the interplay of titles and ‘effectivités’ under the uti possidetis juris principle", Leiden Journal of International Law 18: 777-794

Categoría:Ríos de Nicheria
Categoría:Ríos de Benín
Categoría:Ríos de Nícher
Categoría:Ríos de Guinea
Categoría:Ríos de Mali